SK
C 285/4
Úradný vestník Európskej únie
14.8.2023
5.
Poradný výbor (15 ČS) súhlasí s posúdením Komisie, že oznámená transakcia pravdepodobne nespôsobí značné narušenie efektívnej hospodárskej súťaže v dôsledku vertikálnych nekoordinovaných účinkov, ktoré vyplývajú z cieleného uzavretia trhu pre konkurenčných distribútorov konzolových videohier v dôsledku cielenej stratégie zlúčeného subjektu zameranej na úplné alebo čiastočné obmedzovanie prístupu k vstupom, a to limitovaním alebo sťažením prístupu ku konzolovým AAA strieľačkovým videohrám od podniku Activision Blizzard.
6.
Poradný výbor (15 ČS) súhlasí s posúdením Komisie, že oznámená transakcia pravdepodobne spôsobí značné narušenie efektívnej hospodárskej súťaže v dôsledku vertikálnych nekoordinovaných účinkov, ktoré vyplývajú z cieleného obmedzovania prístupu konkurenčných distribútorov konzolových alebo počítačových videohier, ktorí ponúkajú cloudové služby strímingu hier, k vstupom v dôsledku toho, že zlúčený subjekt uzavrie trh s poskytovaním konzolových a počítačových hier od podniku Activision Blizzard.
7.
Poradný výbor (15 ČŠ) súhlasí s posúdením Komisie, že oznámená transakcia pravdepodobne spôsobí značné narušenie efektívnej hospodárskej súťaže na trhu s poskytovaním operačných systémov pre osobné počítače v dôsledku konglomerátnych účinkov, ktoré vyplývajú z naviazania hier od podniku Activision Blizzard a distribúcie hier podnikom Microsoft prostredníctvom cloudových služieb strímingu hier na operačný systém Windows.
Záväzky 8.
Poradný výbor (12 ČŠ) súhlasí so záverom Komisie, že licencia pre spotrebiteľov a licencia pre poskytovateľov strímingových služieb, ktoré oznamujúca strana ponúkla 20. apríla 2023, odstraňujú obavy, pokiaľ ide o i) obmedzenie prístupu poskytovateľov konkurenčných distribútorov konzolových alebo počítačových videohier, ktorí ponúkajú cloudové služby strímingu hier, k vstupom v dôsledku toho, že zlúčený subjekt uzavrie trh s poskytovaním konzolových a počítačových hier od podniku Activision Blizzard, a ii) konglomerátne účinky, ktoré vyplývajú z naviazania hier od podniku Activision Blizzard a distribúcie hier podnikom Microsoft prostredníctvom cloudových služieb strímingu hier na operačný systém Windows.
1 ČS je proti.
2 ČS sa zdržali hlasovania.
9.
Poradný výbor (12 ČS) súhlasí s Komisiou, že pokiaľ budú v plnej miere splnené konečné záväzky, ktoré oznamujúca strana ponúkla 20. apríla 2023, oznámená transakcia pravdepodobne nespôsobí značné narušenie efektívnej hospodárskej súťaže na vnútornom trhu ani na jeho podstatnej časti.
1 ČS je proti.
2 ČS sa zdržali hlasovania.
Zlučiteľnosť s vnútorným trhom a s Dohodou o Európskom hospodárskom priestore 10.
Poradný výbor (12 ČŠ) súhlasí s Komisiou, že oznámená koncentrácia sa preto musí vyhlásiť za zlučiteľnú s vnútorným trhom a s Dohodou o Európskom hospodárskom priestore (2) v súlade s článkom 2 ods.
2 a článkom 8 ods.
2 nariadenia o fúziách a v súlade s článkom 57 Dohody o Európskom hospodárskom priestore.
1 ČS je proti.
2 ČS sa zdržali hlasovania.
(2) Ú. v. ES L 1, 3.1.1994, s.
3.